text: Meget uro i Vejles natteliv 
  18 maj 2014 kl. 11.21
  Om det var billige fadøl eller det gode vejr, der havde skylden, er uvist. Men der var ekstra meget tummel med fulde folk i Vejle by i nat.
  - Vi har haft mellem 15 og 20 sager efter ordensbekendtgørelsen, oplyser vagtchef Martin Rasmussen, Syd- og Sønderjyllands Politi, til TV SYD.
  Dertil kommer en række sager med husspetakler.
  - Det er også blevet til en enkelt voldssag. Kl. 5.15 ville et 26-årig estisk mand med bopæl i Vejle ikke forlade Seven Oaks på Dæmningen efter lukketid. Han ville også blande sig i pengeoptællingen, forklarer vagtchefen.
  Da han skulle smides ud, slog han ud efter en 28-årig dørmand. Den 26-årig blev fastholdt til politiet kom.
  Også i Kolding og Horsens var der mere uro natten til søndag, men ingen alvorlige episoder. Det varme vejr ? og større indtag af alkohol menes at være en medvirkende årsag.
  